Metagenomika
Metagenomika je proučavanje genetičkog materijala dobijenog direktno iz okruženja ili kliničkih uzoraka, metodom zvanom sekvenciranje. Široko polje se također može nazvati genomika okoline, ekogenomika, genomika zajednice ili mikrobiomika. Dok se tradicionalna mikrobiologija i mikrobno sekvenciranje genoma i genomika oslanjaju na kultivirane klonske kulture, rano sekvenciranje gena u okolini kloniralo je specifične gene (često 16S rRNK) za proizvodnju profila raznolikosti u prirodnom uzorku. Takav rad je otkrio da je velika većina mikrobne bioraznolikosti propuštena metodama zasnovanim na uzgoju. Zbog svoje sposobnosti da otkrije prethodno skrivenu raznolikost mikroskopskog života, metagenomika nudi moćno sočivo za sagledavanje mikrobnog svijeta, koje ima potencijal da revolucionira razumijevanjem cijelog živog svijeta. Kako cijena sekvenciranja DNK nastavlja da opada, metagenomika sada omogućava da se mikrobna ekologija istražuje u mnogo većoj skali i detaljima nego prije. Nedavne studije koriste ili "nasumićno sekvenciranje" ili PCR usmjereno sekvenciranje kako bi se dobili uglavnom nepristrasni uzorci svih gena od svih članova uzorkovanih zajednica.